

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Čitateľsko-humanitný |
| 1. Dátum stretnutia pedagogického klubu | 7. 12. 2021 |
| 1. Miesto stretnutia pedagogického klubu | zasadačka ZŠ Škultétyho 1, Nitra |
| 1. Meno koordinátora pedagogického klubu | Mgr. Beáta Konvičková |
| 1. Odkaz na webové sídlo zverejnenej správy | https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D |

|  |
| --- |
| 1. **Manažérske zhrnutie:**   Členovia čitateľsko – humanitného pedagogického klubu sa spoločne stretli za účelom nadobudnutia nových poznatkov z danej oblasti prostredníctvom webinárov, ktoré si pozreli zo záznamu.  Kľúčové slová: príroda, čítanie, tvorivosť |
| 1. **Hlavné body, témy stretnutia, zhrnutie priebehu stretnutia:**    1. Úvod    2. Webinár „Ako spoznávať s deťmi prírodu? Autenticky!“    3. Webinár „Čítanie zábavne a hravo.“    4. Diskusia   **Bod č.1**  Na stretnutí PK čitateľská gramotnosť za členovia klubu zúčastnili s cieľom pozrieť si webináre od vydavateľstva RAABE, ktoré by ich mohli inšpirovať pri ich vlastných prípravách na krúžky.  **Bod č. 2**  Prvým webinárom, ktorý si členovia klubu pozreli, je „Ako spoznávať s deťmi prírodu? Autenticky!“ Je zameraný na spôsob, akým podporiť a obohatiť prírodovedné vzdelávanie detí. Lektorka na začiatku porozprávala o prírodovednom vzdelávaní a ako by mali prebiehať výchovno- vzdelávacie činnosti (mali by byť postavené na podnetných, stimulujúcich situáciách, ktoré vzbudzujú u detí snahu spoznávať prírodné reálie). Na základe toho bola vytvorená didaktická pomôcka - publikácia Hlasy zvierat v ZOO. Slúži na uľahčenie spoznávania zvierat, deti sa dozvedia aj informácie o zvieratách a je tiež motivačným materiálom pre reálne stretnutie so zvieratami žijúcimi v ZOO.  Obrázok zvieraťa môže byť zdrojom rozširovania poznatkov, realizácie aktivít, rozvíjania postojov k zvieracej ríši a pod. Deti môžu zviera opisovať, rozlišovať pokrytie tela zvierat, vyfarbovať, obkresľovať, vystrihovať, lepiť.  Pomocou textovej časti môže učiteľ oboznámiť žiakov s novými poznatkami a využiť texty pri činnostiach. Deti tiež vedia prerozprávať príbeh pomocou básničiek. Ku každému textu o zvierati sú aj otázky na overenie poznatkov.  Deti si prostredníctvom publikácie a CD rozvíjajú schopnosť aktívne počúvať, komunikatívne schopnosti pri vyjadrovaní svojich dojmov, precvičujú si správnu výslovnosť a zreteľnosť niektorých hlások a sú tiež motivované k výtvarným činnostiam aj k vyhľadávaniu v encyklopédiách.  V publikácii je tiež zoznam zvukových prejavov zvierat pri konkrétnej aktivite, napr. pokrik gibona pri označovaní si svojho teritória.  Lektorka ďalej predstavila konkrétne aktivity k publikácii, ktoré mali formu skupinovej aj individuálnej práce. Prezentáciu doplnila o množstvo obrazového materiálu detí a ich výtvorov.  **Bod č. 3**  Ďalším webinárom, ktorý si členovia klubu pozreli, bol „Čítanie zábavne a hravo.“ Na začiatku pani lektorka porozprávala o tom, kedy a kde najviac čítame, ako čítanie rozvíjame. Na demonštrovanie použila pracovné zošity „Svet okolo nás“, ktoré obsahujú texty z rôznych oblastí ( slovenský jazyk, prvouka, matematika).  Pri čítaní s porozumením je dôležité, aby malo cieľ a aby žiak vedel odpovedať na otázky ako:   * Prečo čítame? (chceme získať informácie, pre zábavu) * Čo ma motivuje k čítaniu? (čo ma vedie k čítaniu) * Ako čítame? * Kedy a kde čítame?   Žiaci by si mali rozvíjať slovnú zásobu a mali by vedieť o texte porozprávať.  Lektorka ďalej prešla k aktivitám, pri ktorých žiaci využívajú princípy metakognície.  Porozprávala o aktivitách a o tom, čo by mal žiak vedieť **pred čítaním** a čo by si mal všímať ( autor, nadpis) .  **Počas čítania** žiaci pracujú samostatne, ale aj vo dvojiciach, napríklad po prečítaní časti textu majú za úlohu prerozprávať obsah textu spolužiakovi, vytvoriť pojmovú mapu pre spolužiaka, vytvoriť pre neho otázky.  **Po čítaní** žiaci môžu pracovať v skupine, zhodnotia načo bol text určený, čo sa z neho dozvedeli a tiež môžu vytvoriť plagát, vizitku a pod.  Na konci nasleduje hodnotenie, pričom žiaci sa môžu ohodnotiť sami, ohodnotiť sa navzájom v rámci skupiny, alebo sa navzájom hodnotia jednotlivé skupiny.  Škatuľa plná nápadov – pri tejto aktivite žiaci dostali postup práce, čo majú robiť, vybrali si otázky na ktoré majú odpovedať, boli im zadané projekty – aktivity zamerané na vytvorenie produktu (záložka, obal na knihu), tvoria si čitateľský denník. Všetky aktivity vedú k sebahodnoteniu a konferencii s učiteľom.  Lektorka na záver spomenula pár aktivít, ako sa dá pracovať s umeleckým textom – žiakov vedieme k vnímaniu textu (rozlišujú a farebne vyznačujú v texte napríklad čo povedal učiteľ a čo povedal žiak). V rámci prírodovednej témy z aktivít spomenula prácu s mapou.  **Bod č. 4**  Členovia klubu diskutovali o aktivitách a nápadoch, ktoré boli v oboch webinároch. Porozprávali sa o tom, ako by ich mohli implementovať aj pri svojich prípravách a veľmi ocenili všetky obrazové materiály použité v prezentáciách oboch lektoriek. |
| 1. **Závery a odporúčania:**   Členovia PK pokladajú podobné stretnutia za veľmi podnetné, nakoľko sa oboznámia s praktikami aj iných učiteľov/lektorov, dozvedia sa o zaujímavých publikáciách. Dohodli sa na tom, že budú naďalej čerpať motiváciu aj z dostupných webinárov.  Vedúca PK sa poďakovala členom a ukončila stretnutie. |

|  |  |
| --- | --- |
| 1. Vypracoval (meno, priezvisko) | Mgr. Beáta Konvičková |
| 1. Dátum | 10. 12. 2021 |
| 1. Podpis |  |
| 1. Schválil (meno, priezvisko) | PaedDr. Jana Meňhartová |
| 1. Dátum | 10. 12. 2021 |
| 1. Podpis |  |

**Príloha:**

Prezenčná listina zo stretnutia pedagogického klubu



|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Názov pedagogického klubu: | Čitateľsko-humanitný |

# **PREZENČNÁ LISTINA**

Miesto konania stretnutia: ZŠ Škultétyho 1 , Nitra - zasadačka

Dátum konania stretnutia: 7. 12. 2021

Trvanie stretnutia: od 15:30 hod do 18:30 hod

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1 | Mgr. Beáta Konvičková |  |  |
| 2 | Mgr. Eva Preložníková |  |  |
| 3 | Mgr. Jana Peniašková |  |  |
| 4 | PaedDr. Zuzana Srnková |  |  |
| 5 | PaedDr. Renáta Titková | PN |  |
| 6 | Mgr. Adriana Záhorec Brotková |  |  |
| 7 | Mgr. Rastislav Kupec |  |  |